1 apreldan boshlab Toshkent shahrida isitish ta’minoti o‘chiriladi. Bu haqda Toshkent shahar hokimligi matbuot xizmati xabar berdi. Foto: Kun.uz "O‘zgidromet" ma’lumotiga ko‘ra, bahorgi iliq kunlar boshlangani va havo harorati ko‘tarilishi munosabati bilan 2022 yilning 1 aprelidan Toshkent shahrida 2021-2022 yillardagi isitish mavsumi yakunlanadi”, deyiladi xabarda. Toshkent shahridagi markazlashgan issiqlik ta’minotidan foydalanuvchi iste’molchilarni issiqlik bilan ta’minlash maqsadida, 2021 yil 12 oktyabrdan ijtimoiy soha obektlarining isitilishi boshlangan. 14 oktyabrdan ko‘p qavatli turar joy binolari muntazam isitishga o‘tkazilgan. Bundan oldin Toshkentda issiq suvni rejali o‘chirish jadvali e’lon qilingandi.